Шлях да Бога, да збаўлення заўсёды ляжыць праз выпрабаванні. Аб гэтым нагадвае нам і сённяшні фрагмент Евангелля, які распавядае пра спакушэнні, якія перажываў на пустыні Божы Сын. Езус перамагае іх цвёрда ведаючы хто Ён, дзеля чаго прыйшоў і каму служыць. Няхай жа і нам спадарожнічае ў гэтым часе свядомасць, што абраўшы аднойчы шлях веры, мы стаім на вернай дарозе, па якой прайшлі так вялікія шэрагі нашых продкаў, якія не імкнуліся захаваць свайго жыцця на зямлі, а сёння аглядаюць ужо Бога тварам у твар, яснеючы Яго Хвалой.